recursal/SuperWikiNEXT-32B huggingface dataset:
**Sadelfrosker** er en søramerikansk familie med frosker som kjennetegnes ved at de har direkte utvikling i stedte for rumpetrollstadie slik amfibier vanligvis har. Familien inneholdt tidligere de fleste av de søramerikanske froskene med direkte utvikling, men majoriteten av dem har blitt flyttet til en egen familie, og sadelfroskene omfatter nå bare to slekter med små, ofte trelevende frosker.

Utbredelse
----------

Brachycephalidae finnes hovedsakelig begrenset til sørlige Brasil og er knyttet til regnskog, på grunn av den spesielle formeringen er de avhengige av områder med stadig nedbør.

Bygning og levevis
------------------

*Ischnocnema vinhai* en representatnt for de gråere *Ischnocnema*-froskene.
Eggene legges på land i fuktig jord og mose eller i *Bromelia*-rosetter i trærne og gjennomgår direkte utvikling. De finnes derfor nesten utelukkende i tåkeskog, hvor den stadige nedbøren gjør at fuktigheten i jorda og små vannansamlinger ikke tørker inn. De klekkes som bittesmå frosker, og også som voksne er de små, den største arten blir bare 5,8 cm som voksen, mens de fleste er nede i under 2 cm. Særlig slekten *Brachycephalus* blir sjeldent over 1 cm i lengde, og har bare tre tær på bakføttene og to på framføttene (i motsettning til andre amfibier som har fem tær på bakføttene og fire på framføttene).

De to slektene skiller seg på levevis. *Brachysephalus* er ganske kompakte, har tydelig varselfarge (gjerne gul eller oransje) og er giftige. Ryggen kan ha mørkere sadeltegninger som gir familien sitt navn. *Ischnocnema*-artene er grå og lettere i bygningen.

Systematikk
-----------

Familien er delt i to slekter:

* *Brachycephalus*
* *Ischnocnema*

Familien omfattet tidligere også slektene *Barycholos*, *Bryophryne*, *Euparkerella*, *Holoaden*, *Noblella*, *Psychrophrynella*, *Atopophrynus*, *Dischidodactylus*, *Geobatrachus*, *Hypodactylus*, *Lynchius*, *Niceforonia*, *Oreobates*, *Phrynopus*, *Pristimantis*, *Strabomantis*.

Referanser
----------

1. ↑  Hedges, S. B.; Duellman, W. E.; Heinicke, M. P (2008). «New World direct-developing frogs (Anura: Terrarana): Molecular phylogeny, classification, biogeography, and conservation» (PDF). *Zootaxa*. 1737: 1–182.
2. ↑  Zweifel, Richard G. (1998). Cogger, H.G. red. *Encyclopedia of Reptiles and Amphibians*. San Diego: Academic Press. s. 103. ISBN 0-12-178560-2.
3. ↑  Pires Jr. Sebbena, Schwartza, Larguraa, Bloch Jr. Moralesa, and Schwartza (2002): Occurrence of tetrodotoxin and its analogues in the Brazilian frog *Brachycephalus ephippium* (Anura: Brachycephalidae). *Toxicon* 40(6): side 761-766

Eksterne lenker
---------------

* (en) *Sadelfrosker* i Encyclopedia of Life Rediger på Wikidata

* (en) *Sadelfrosker* i Global Biodiversity Information Facility Rediger på Wikidata

* (en) *Sadelfrosker* hos ITIS Rediger på Wikidata

* (en) *Sadelfrosker* hos NCBI Rediger på Wikidata

* (en) *Kategori:Brachycephalus* – bilder, video eller lyd på Wikimedia Commons Rediger på Wikidata

* *Brachycephalus* – detaljert informasjon på Wikispecies Rediger på Wikidata
|  |
| --- |
| Pavens våpenskjold |
| Den katolske kirkens hierarki |
| Pave

---

Patriark

---

Kardinal

---

Storerkebiskop

---

Primas

---

Metropolitt

---

Erkebiskop

---

Biskop

---

Generalsuperior

---

Biskop-prelat

---

Biskop-abbed

---

Militærordinarius

---

Personalprelat

---

Abbed

---

Apostolisk vikar

---

Apostolisk eksark

---

Apostolisk ordinarius

---

Apostolisk prefekt

---

Apostolisk administrator

---

Misjonsprest *sui iuris* |

Den katolske kirke bruker **ordinariater for troende av østlige riter** som organisasjonsstrukturer for katolikker av østlige riter i enkelte land, der det ikke fins andre jurisdiksjoner for slike troende. Ordinariatene omfatter hele landet, uavhengig av bispegrensene som eventuelt gjelder for andre katolske særkirker. For tiden (2010) eksisterer på verdensbasis åtte slike ordinariater. Tre av disse tar seg spesielt av armensk-katolske troende, de fem resterende omfatter katolikker av samtlige orientalske riter:

* Argentina (østlige riter)
* Armenia (kalt «ordinariat av Øst-Europa»; armensk ritus)
* Brasil (østlige riter)
* Frankrike (østlige riter)
* Hellas (armensk ritus)
* Polen (østlige riter)
* Romania (armensk ritus)
* Østerrike (østlige riter)

Ordinariater for troende av østlige riter er direkte underlagt paven (dvs. er immediate) og kalles derfor også **apostoliske ordinariater**. I de fleste av tilfellene er det den latinske erkebiskopen i det respektive landets hovedstad som fungerer som ordinarius for disse ordinariatene.
Ordenstegn for kommandør av Ordenen for sportsfortjenester
**Ordenen for sportsfortjenester** (fransk: *Ordre du mérite sportif*) er en fransk orden innstiftet 6. juli 1956 og avviklet ved etableringen av Den nasjonale fortjenstorden i 1963. Den ble tildelt for fortjenstfull innsats for idrett og fysisk fostring i Frankrike og Den franske union. Ordenen var en av flere ministerielle ordener innenfor saksfeltene dekket av departementene i Frankrikes sentralforvaltning. Den ble administrert av utdanningsdepartementet.

Inndeling
---------

Ordenen for sportsfortjenester var inndelt i tre grader:

* Kommandør (*commandeur*)
* Offiser (*officier*)
* Ridder (*chevalier*)

Insignier
---------

Ordenstegnet for Ordenen for sportsfortjenester består av en vinget kvinnefigur som med begge hender løfter en laurbærkrans over hodet. Dette skal forestille seiersgudinnen Nike fra gresk mytologi. Figuren står i en bakgrunn omgitt av stråler. På advers står innskriften «MERITE SPORTIF» og på revers «REPVBLIQVE FRANÇAISE».

Ordenstegnet er i gull med blå emalje for kommandører, for offiserer i sølv og riddere i bronse. Ordenstegnene for offiserer og riddere er uten emalje. Ut over forskjellig materiale er ordenstegnene for de forskjellige grader identisk i utforming, men av ulik størrelse og opphengt i bånd av forskjellig type. For riddere bæres ordenstegnet i brystbånd, for offiserer i brystbånd med rosett. Kommandører har ordenstegnet i bånd om halsen.

Ordensbåndet er blått med gule kantstriper.

* Båndstriper for Ordenen for sportsfortjenester
* KommandørKommandør
* OffiserOffiser
* RidderRidder

Kilder
------

* Hieronymussen, Poul Ohm og Jørgen Lundø: *Europæiske ordner i farver*, København: Politikens forlag, 1966, s. 140
Løst pudder i tre forskjellige nyanser
**Pudder** er er kosmetisk produkt påført ansiktet for å tjene forskjellige funksjoner, typisk å forskjønne ansiktet. Det har angivelig sin opprinnelse i oldtidens Egypt,[] og har hatt forskjellige anvendelser gjennom ulike kulturer, og i moderne tid brukes det typisk til å gjøre huden lysere og gi ansiktet kontur.

Bruken av pudder har bidratt til skjønnhetsstandarder gjennom historien. I oldtidens Europa og Asia signaliserte et bleket ansikt med glatt ansiktsfarge en dame av høy status. Utbredelsen av denne trenden foregikk i hele perioden med korstogene og middelalderen. På denne tiden brukte damer skadelige ingredienser som pudder, deriblant blekemiddel, bly og lut.

Referanser
----------

1. ↑  Stewart, S. (2016). *Painted faces : a colourful history of cosmetics*. Stroud, Gloucestershire: Amberley Publishing. s. 66. ISBN 978-1-4456-5399-0. OCLC 1021835636.
2. ↑  Kilkeary, A.M. «Where Did Face Powder Come From? | Makeup.com by L'Oréal». *makeup.com* **(engelsk)**. Besøkt 22. mai 2020.
***Up the Road with Sallie*** er en amerikansk stumfilm fra 1918, regissert av William Desmond Taylor.

Handling
--------

Sallie Waters arver 5 000 dollar, sammen med flere andre som også blir tilgodesett i et testament - men som er helt ukjente for Sallie. Den av arvingene som bruker deres legat aller best, kommer til å motta resten av boet. Sallie reiser deretter sammen med sin tante på en liten utflukt, men det oppstår en storm. De må søke tilflukt ved et øde hus. Men to unge menn har også søkt ly for stormen på samme sted, og Sallie gjenkjenner at ringen en av dem har på seg tidligere hadde tilhørt hennes avdøde onkel.

Sallie trekker derfor den konklusjonen at de unge mennene må være innbruddstyver. De oppdager pengene Sallie går med, og mistenker henne også for å være tyv som har stjålet alle pengene. Når lensmannen dukker opp og arresterer alle sammen, tror hver gruppe at mistankene deres har blitt bekreftet. Men når eieren av huset dukker opp kort tid senere, får alle de involverte en overraskende og uventet løsning på situasjonen.

Skuespillere
------------

* Constance Talmadge som Sallie Waters
* Norman Kerry som Joshua Cabot II / Smith Jones
* Kate Toncray som Martha Cabot
* Thomas Persse som John Henderson / John Johnson
* Karl Formes som dommer Joshua Cabot
* M. B. Paanakker som Richard Cabot

Referanser
----------

1. ↑  Up the Road with Sallie
2. ↑  UP THE ROAD WITH SALLIE

Eksterne lenker
---------------

* (en) *Up the Road with Sallie* på Internet Movie Database Rediger på Wikidata

* (en) *Up the Road with Sallie* på AllMovie Rediger på Wikidata

* (en) *Up the Road with Sallie* på Silent Era Rediger på Wikidata
**Douglas Campbell «Dougie» Thomson** (uttales «dugie») (født 24. mars 1951 i Glasgow, Strathclyde, Skottland) er en britisk musiker. Han er best kjent som bassisten i bandet Supertramp.

Karriere
--------

Thomsons musikalske karriere begynte i august 1969, da han ble med i et lokalt Glasgow-band, *The Beings*. 
I september 1971 begynte han å spille med The Alan Bown Set hvor han arbeidet en kort periode sammen med sin fremtidige Supertramp-kollega John Helliwell. I februar 1972 møtte Thomson Supertramp og endte med å spille med bandet på flere konserter som en midlertidig stand-in. I 1973 ble Thomson medlem av Supertramp som bassist og han hjalp også til med forretningsledelse sammen med Dave Margereson. Han overtalte også John Helliwell til å bli med i bandet.

Thomson spilte med Supertramp på *Crime of the Century*, *Crisis? What Crisis?*, *Even in the Quietest Moments…*, *Breakfast in America*, *Paris*, *…Famous Last Words…*, *Brother Where You Bound* og *Free as a Bird*.

Etter at Supertramp ble oppløst i 1988, ble Thomson forlegger i musikkindustrien, stiftet *Trinity Publishing* og arbeidet med et managerfirma i Chicago.

Thomson ble gift i 1989, og er bosatt i Chicago (1998). Han har fire barn, Laura, Emma, James og Kyle. Han har interesse for seiling, og har deltatt i konkurranser for seilyachter. Singer-songwriter Ali Thomson er en yngre bror.

Referanser
----------

1. 1 2  MAC. «Breakfast In Spain - Roger Hodgson and Supertramp website - DOUGIE THOMSON Interview, June 1998». *breakfastinspain.com* **(engelsk)**. Besøkt 18. august 2018.

Eksterne lenker
---------------

* (en) Dougie Thomson – kategori av bilder, video eller lyd på Commons Rediger på Wikidata
* (en) Dougie Thomson på Discogs Rediger på Wikidata

* (en) Dougie Thomson på MusicBrainz Rediger på Wikidata

* (en) Dougie Thomson på AllMusic Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** NKC **·** MusicBrainz **·** Discogs **·** AllMusic
 |
Dannebrogordenens ordensbånd er hvitt med røde kantstriper. Her i form av storkors båret av den svenske statsråden Maud Olofsson
**Ordensbånd** er betegnelsen for et bånd som benyttes til opphengning av ordenstegn for en orden. Ordensbåndet som skulderbånd bæres av innehavere av høyeste grad av flergradige ordener, samt i noen tilfeller medlemmer av enklassige ordener, over skulderen og ned til hoften der ordenstegnet er opphengt i en sløyfe i båndets nedre del. For lavere grader er ordensbåndet utformet til å bære om halsen, eller som et bånd eller en sløyfe med ordenstegnet opphengt til å bære på brystet.

Ordensbåndets farger regnes gjerne som ordenens farge. Ordensbånd lages av vatret silke, det vil si det er innvevd et bølgeformet mønster i stoffet.

Se også
-------

* Bandolær, uniformsbelte eller -sele som vanligvis går på skrå over bryst og rygg
* Båndstripe, lite brystbånd på uniformer som tegn på tildelt orden, medalje eller utmerkelse
* Kokarde, rosettformet eller rundt merke, ofte i nasjonalfarger
* Medaljebånd
* Skjerf

Kilder
------

* «Ordensklasser og -insignier» i Poul Ohm Hieronymussen og Jørgen Lundø: *Europæiske ordner i farver*, København: Politikens forlag, 1966, s. 18

Eksterne lenker
---------------

* «DigitaltMuseum: Søk: 'ordensbånd'». DigitaltMuseum. Besøkt 21. mai 2012.

|  |  |
| --- | --- |
| Oppslagsverk/autoritetsdata | Store Danske Encyklopædi
 |
***Queen X*** er en amerikansk stumfilm fra 1917, regissert av John B. O'Brien.

Handling
--------

I New Yorks beryktede Pell Street-distrikt fanger den amerikanske distriktsadvokaten Arnold Somers menn Queen X, kjent blant de andre narkotika-smuglerne som «The Queen of Chinatown» en kvinne med et korsformet fødselsmerke på det ene håndleddet. Men Summers gjenkjenner henne straks som Janice Waltham, tidligere en fremtredende samfunnskvinne.

Etter å ha begynt å smugle narkotika, ble Janice fengslet og forsøkt tvunget til å oppgi navnene på alle leverandørene sine. Hun nekter imidlertid å navngi noen av medarbeiderne sine, til tross for tredjegrads avhør. Når Janice snart skal dømmes til en lengre fengselsstraff, gjenkjenner Miriam Evans henne som en tidligere skolekamerat som mange år tidligere hadde reddet Miriam under en brann. Hun bestemmer seg for å forsøke å redde Janice, før det er for sent.

Skuespillere
------------

* Edna Goodrich som Janice Waltham / Queen X.
* Hugh Thompson som George Evans.
* Lucile Taft som Miriam Evans.
* Dora Mills Adams som Mrs. Evans.
* William Walcott som Arnold Somers.
* Jack Hopkins som Nippo.
* P. Tamato som Togo.

Referanser
----------

1. ↑  Queen X
2. ↑  QUEEN X

Eksterne lenker
---------------

* (en) *Queen X* på Internet Movie Database Rediger på Wikidata

* (en) *Queen X* på American Film Institute Rediger på Wikidata

* (en) *Queen X* på Silent Era Rediger på Wikidata
***Ordet*** er et tidsskrift som utgis fire ganger i året av Riksmålsforbundet.

Historie
--------

Ordet var opprinnelig et månedsskrift og utkom første gang i mars 1950, med undertittelen «Tidsskrift for fri sprogutvikling». Her ble Riksmålsforbundets språkpolitikk tydelig proklamert. Den første redaktøren var André Bjerke. Med seg hadde han blant annet Arnulf Øverland og Sigurd Hoel som bidragsytere. Andre skribenter gjennom årene omfattet Agnar Mykle, Jens Bjørneboe, Carl Keilhau, Iver-Tore Svenning og Francis Bull Første nummer av Ordet åpnet med en artikkel av Arnulf Øverland hvor han gikk hardt ut mot «språkmakerne», de som «vil kjøre nynorsk og riksmål gjennem kjøttkvernen idag, for de vil ha sproglapskaus til middag».

André Bjerke var redaktør til 1966. Deretter var Ebba Haslund redaktør i to år. Hun ble etterfulgt av Per Glad som var redaktør til 1972. Da ble *Ordet* lagt ned, av økonomiske årsaker. Det startet opp igjen i 1991 med Sissel Lange-Nielsen som redaktør og deretter Iver Tore Svenning.

Referanser
----------

1. ↑  *André Bjerke* i Store norske leksikon
2. ↑  
*Det Levende ordet*. Oslo: Riksmålsforbundet. 1992. s. 10. ISBN 8270500518.

Se også
-------

* Riksmål
* Foreldreaksjonen mot samnorsk
* Frisprog
***Up Against It*** er en amerikansk stumfilm fra 1912, regissert av Otis Turner.

Handling
--------

Amos Bentley har store økonomiske problemer, og ser seg nødt til å kvitte seg med flere av møblene i den lille leiligheten sin for å betale gjelden sin. Ting er imidlertid tilbøyelig til å ta en bedre vending for ham, når han en dag blir invitert til å være gjest under en fest hos noen venner av ham.

Mellom Amos og datteren i familien oppstår det snart en romantisk interesse. Dessverre gir underplagget hans etter på et veldig iøynefallende sted, og i hans forsøk på å skjule denne riften samtidig som festen pågår, opplever Amos en rekke problemer.

Rolleliste
----------

* King Baggot som Amos Bentley
* Vivian Prescott som Louise Crampton - kjæresten til Amos
* William Robert Daly som oward Crampton - broren til Louise
* William E. Shay som Frank Crampton - faren til Louise og Howard

Referanser
----------

1. ↑  Up Against It

Eksterne lenker
---------------

* (en) *Up Against It* på Internet Movie Database Rediger på Wikidata

* (en) *Up Against It* på Silent Era Rediger på Wikidata
**Pudderfly** (*Ammoconia caecimacula*) er en sommerfugl som tilhører familien nattfly (Noctuidae). Den er nokså vanlig på Sørlandet og det sørlige Østlandet i Norge.

Utseende
--------

Et middelsstort (vingespenn 37 – 46 mm), kraftig, grått nattfly. Kroppen og forvingen er lyst grå, forvingen med spredte, mørkere skjell. **Forvingen** er trekantet med markerte hjørner, nyre- og ringmerkene er store og lyse. Vingen har to, noe uregelmessige, brune tverrlinjer (mellomlinjer) og to smale, svarte tverrflekker nær roten. **Bakvingen** er gråhvit med mørk ytterkant hos hannen, mørkgrå hos hunnen.

Levevis
-------

Arten kan finnes både i åpne områder og i skog, som dog ikke bør være for tett. Larvene utvikler seg på forskjellige urter i april – juni. De voksne sommerfuglene flyr fra slutten av august til oktober. Pudderflyet ovevintrer som egg.

Utbredelse
----------

Arten finnes i Europa, bortsett fra de vestligste og nordligste områdene, og videre østover til det sentrale Sibir. I Norge forekommer den bare i de sørligste delene, nordover til Stavanger på Vestlandet og til Numedal og det sørlige Hedmark på Østlandet.

Kilder
------

* Norges sommerfugler – Pudderfly [*død lenke*]
* Aarvik, L. Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri:

Eksterne lenker
---------------

* (en) *pudderfly* i Encyclopedia of Life Rediger på Wikidata

* (en) *pudderfly* i Global Biodiversity Information Facility Rediger på Wikidata

* (no) *pudderfly* hos Artsdatabanken Rediger på Wikidata

* (sv) *pudderfly* hos Dyntaxa Rediger på Wikidata

* (en) *pudderfly* hos Fauna Europaea Rediger på Wikidata

* (en) *pudderfly* hos NCBI Rediger på Wikidata

* (en) *Kategori:Ammoconia caecimacula* – bilder, video eller lyd på Wikimedia Commons Rediger på Wikidata
«**Queen of All Queens**» er en låt av Popol Vuh (senere Popol Ace). Den ble første gang utgitt på albumet *Quiché Maya* fra 1973. Låten er skrevet av et av medlemmene i bandet Arne Schulze og synges av et annet medlem Jahn Teigen.

Låten ble en av gruppens mest kjente låter og er litt mer pop enn progressiv rock som er deres vanlige musikkstil. Måten Teigen synger den på minner om rap (men rap ble ikke oppfunnet før i 1973 i Bronx).

> She's the queen of all queens
> 
> 
> In her white washed jeans
> 
> 
> Get off your ass, get on your feet
> 
> 
> Get outta town real fast, cause baby
> 
> 
> Now you're the freak
> 
> 
> She thinks she looks good
> 
> 
> In her see-trough underwear
> 
> 
> And maybe she does
> 
> 
> 
> But in the morning who cares
> 
> 

«Queen of All Queens» er senere gitt ut på flere samleplater og andre innspillinger som, Cat of 9 Tales – Best of 1972-78 (1994), *All We Have* – 1972-1978 (2004) og er også med på Popol Ace sitt samarbeid med KORK *Silently Loud.* Den er også med på album serien *Norsk Rocks Historie Vol. 6 - Progressiv rock 1971-1977.* I 2015 ga Gebhardt, O.S.A. ut albumet *Øresus og nesegrus* hvor «Queen of All Queens» er et av sporene.

Medvirkende
-----------

* Jahn Teigen - vokalist
* Pete Knutsen - gitar, keyboard
* Arne Schulze - gitarist, låtskriver
* Terje Methi - bass
* Thor Andreassen - trommer

Referanser
----------

1. 1 2  «Popol Ace & KORK: Silently Loud». *PM Audio AS - HIFI i verdensklasse!* **(norsk)**. Besøkt 18. oktober 2022.
2. ↑  «Øresus og nesegrus». 1. januar 2009. Besøkt 18. oktober 2022.
3. ↑  «Vol. 6 - Progressiv rock».
I amerikansk fotball er en **upback** (også kjent som **punt protector** eller **personal protector**) en blokkerende back som stiller seg opp omtrent 1 til 3 yards bak scrimmagelinjen når et lag skal forsøke et punt.

Ettersom at punteren stiller seg opp så langt bak er det ofte upbacken som formidler beskjeder og ber om snappet på linjen. Upbacken er den siste forsvarslinjen for punteren. I noen situasjoner er det upbacken som tar imot snappet under et fake punt. I så tilfeller løper de vanligvis med ballen, men spilleren kan i noen situasjoner velge å heller kaste en pasning. Upbacken er vanligvis en reservespiller i en annen posisjon, oftest en linebacker, running back eller fullback. Posisjonen referes ofte bare til som en special teamer eller en gunner (selv om sistnevnte oftest brukes for en annen posisjon på banen). En merkbar upback var New England Patriots' Nate Ebner. Ebner, som tidligere spilte rugby union, var allsidig og kunne brukes både på fake punts og for å beskytte punteren.

Referanser
----------


| Posisjoner i amerikansk og canadisk fotball |
| --- |
| Angrep (spesialisering)
  |  | Forsvar
  |  | Special teams |
| Linemen | Guard, Tackle, Center | Linemen | Nose tackle, Tackle, End, Edge rusher | Kickere | Placekicker, Punter, Kickoff specialist |
| Quarterback (Dual-threat, Game manager, System)
  | Linebacker | Snapping
  | Long snapper, Holder |
| Running backs | Halfback/Tailback (Triple-threat, Change of pace), Fullback, H-back, Wingback | Backs | Cornerback, Safety, Nickelback, Dimeback | Returning
  | Punt returner, Kick returner, Jammer |
| Receivere
  | Wide receiver (Berettiget), Tight end, Slotback, End | Takling
  | Gunner, Upback |
| Formasjoner (Liste) — Nomenklatur — Strategi |
**Reginald Kirshaw «Rex» Pierson** (født 9. februar 1891 i Little Fransham i Norfolk i England, død 10. januar 1948 i Cranleigh i Surrey) var en engelsk flykonstruktør og sjef for Vickers Limiteds konstruksjonskontor, senere Vickers-Armstrong Aircraft Ltd. Han var ansvarlig for byggingen av Vickers Vimy tungt bombefly fra første verdenskrig, flyet som var det første til å krysse Atlanterhavet i 1919. Han hadde også ansvaret for Vickers Wellington bombefly fra andre verdenskrig.

Liv og virke
------------

Pierson ble utdannet ved *Felsted School* i Essex. Selv om hans før ønsket å se ham arbeide i en bank, søkte unge Rex seg en lærlingeplass i 1908 hos Vickers i Erith. Så snart som Vickers opprettet en flyavdeling i 1911 søkte han seg dit og lærte å fly. Han fikk flysertifikat den 14. oktober 1913 ved Brooklands. Fra1917 var han sjefkonstruktør hos Vickers i selskapets kontor i Knightsbridge, London.

[ In 1917 konstruerte han det to-motors Vickers Vimy to-dekker, et tungt bombefly som ble tatt i bruk av Royal Air Force under første verdenskrig. I 1919 gjennomførte en ombygget Vimy den første første non-stop flyvning over Atlanterhavet av Alcock og Brown i juni 1919. Blant hans andre konstruksjoner var Vickers Vespa som satte høyderekord i 1932 og Vickers Wellesley som satte rekord i langdisanse i 1938.[1] Han var også ansvarlig for Vickers Wellington, tomotors bombefly som utgjorde ryggraden ved RAF Bomber Command under andre verdenskrig da nesten 11 500 ble bygget mellom 1936 og 1945. Etterkrigstidens konstruksjoner omfattet Viking, Valetta og Viscount. 

Pierson ble forfremmet til sjefingeniør i 1946. Hans etterfølger som sjefskonstruktør var den talentfulle ingeniør og industrileder Sir George Edwards.

REx Pierson døde etter langt sykeleie i sitt hjem i Cranleigh i Surrey 10. januar 1948 i en alder av bare 56 år. Hans navn og hans arbeider blir alltid nevnt i de årlige møter som arrangeres av *Royal Aeronautical Society* ved Brooklands Museum. Museets har også en unik samling av fly bygget av Vickers etter design av Pierson og Edwards mellom 1917 og 1960.

Litteratur
----------

* Lynch, Brendan. *Yesterday We Were in America - Alcock and Brown - First to fly the Atlantic non-stop*. Yeovil, England: Haynes Publishing, 2009 ISBN  978 1 84425 681 5

|  |  |
| --- | --- |
| Oppslagsverk/autoritetsdata | Prabook
 |
Puch 150 TL (ca. 1953-modell)
**Puch** er en mekanisk produksjonsbedrift i Graz, Østerrike. Selskapet ble stiftet i 1889 og produserte etter hvert biler, sykler og motorsykler. I 1934 ble de en del av gruppen Steyr-Daimler-Puch, som igjen delte seg opp i 1990. Motorsykkeldelen av bedriften ble solgt til Piaggio, som produserer Vespa. Steyr-Puch, som bygger sammen kjøretøy med firehjulstrekk og deler til disse, eksisterer sammen med Piaggio-avdelingen fremdeles.

Kjente Puch-produkter inkluderer motorsykler med motortypen Twingle, og mange typer mopeder. Eksempler på mopeder er VS, DS, Monza, Maxi, Newport og MK. Disse var populære i Norge på 1960-tallet og fram til tidlig på 1980-tallet.

Eksterne lenker
---------------

* (en) Offisielt nettsted Rediger på Wikidata

* (en) Puch vehicles – kategori av bilder, video eller lyd på Commons Rediger på Wikidata

* (en) Puch – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** GND **·** NKC
 |
**Torrey Josef Mosvold** (født 9. juli 1910 i Farsund, død 18. oktober i 1995) var en norsk skipsreder og industribygger.

Han var sønn av skipsreder Martin Mosvold fra Farsund som etablerte Mosvold Shipping i 1910. I sin tid var dette et omfattende industri- og shippingkonsern, særlig i etterkrigstiden og fram til tankkrisen på 1970-tallet. Det omfattet Wallboard-fabrikken (nå Hunton Fiber) på Vennesla, Fibofabrikken og en hanskefabrikk i Lyngdal, Mandal Stål, fergetrafikk over Skagerrak (nå Color Line), store møbelfabrikker i Etiopia og Indonesia, og forsikringsselskapene Norrøna og Norden.

Mosvold ble utnevnt til ridder av 1. klasse av St. Olavs Orden i 1971.

Referanser
----------

1. 1 2   Norsk biografisk leksikon, oppført som Torrey Josef Mosvold, Norsk biografisk leksikon ID Torrey\_Mosvold, besøkt 9. oktober 2017[Hentet fra Wikidata]

Kilder
------

* Edv. Tinnesand: *Torrey Mosvold – Mitt liv*, 1982
* Torrey Mosvold hos SNL
* Mosvold: A Norwegian Name for Quality in Ethiopia, Norges ambassade i Etiopia

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** BIBSYS **·** Geni **·** VIAF
 |
**Torres Calcio Femminile**, er den kvinnelige grenen av Associazione Sportiva Dilettantistica Torres Calcio, en italiensk fotballklubb fra Sassari på Sardinia. Sammenhengen med moderklubben er noe uklar; herreavdelingen, som for øvrig er Gianfranco Zolas gamle klubb, har gått konkurs og gjenoppstått flere ganger under flere navn.

Kvinnelaget ble stiftet i 1980, og rykket opp til Serie A (kvinner) i 1990. Torres, med Carolina Morace, gjorde tidlig inntrykk, og allerede i sin første sesong i Serie A vant de Coppa Italia under navnet Sassari Woman Sarenco. Torres brukte også kort vei til toppen av serie A, de vant i sin fjerde sesong, 1993-94-sesongen. Sesongen etter vant de cupen for andre gang, men deretter vant de ikke noe før 1999-2000-sesongen, da de til gjengjeld vant The Double og atpåtil Supercoppa. Torres fulgte opp med å vinne The Double (serie og cup) igjen året etter, men gikk så gjennom et tørt tiår i serien, med tre pokaler i cupen som eneste trofeer, og ble overskygget av Bardolino. Før 2009-10-sesongen sikret klubben seg imidlertid landslagskapteinen Patrizia Panico,, som hadde vunnet serien tre år på rad med Bardolino og blitt toppscorer i Italia ni ganger. Hun ble en viktig brikke i en suveren sesong; de spilte bare uavgjort tre ganger på 22 kamper og sikret serieskjoldet med to kamper igjen å spille. De vant 4–1 borte over Bardolino, og ble dessuten beste italienske lag i Europa.

Torres Calcio har to opptredener i Mesterligaen i fotball for kvinner. I den første europacupsesongen ble Torres slått ut av HJK Helsinki i kvalifiseringsrunden. Etter at konkurransen ble omdøpt til Mesterligaen kvalifiserte imidlertid Torres seg som serietoer, og kom seg videre fra kvalifiseringsspillet etter kamper mot relativt beskjeden motstand. Etter å ha slått ut seedet motstand i islandske Valur og en lett trekning i form av det østerrikske laget Neulengbach, møtte Torres Lyon i kvartfinalen, og tapte første kamp i Frankrike med 0-3. De ble imidlertid det beste italienske laget, og seieren 1-0 i returoppgjøret var det eneste enkelttapet Lyon gikk på før finalen.

Meritter
--------

* 4 seriemesterskap (scudetti): (1993-94, 1999-00 , 2000-01, 2009-10)
* 7 Coppa Italia (1990-91, 1994-95, 1999-00, 2000-01, 2003-04, 2004-05 , 2007-08)
* 2 Supercoppa(2000 , 2004)
* 2 Italy Women's Cup (2004 , 2008)

Noter
-----

1. ↑  Det siste i en lang rekke navnebytter til ære for sponsorer
2. ↑  Italy – Patrizia Panico – Profile with news, career statistics and history – Women Soccerway:, soccerway, hentet 2. mai 2010

Eksterne lenker
---------------

* Torres Calcios hjemmeside
**Richard A. O. «Rex» Norris** (født 1903, død 1980) var en indisk landhockeyspiller som deltok i de olympiske leker 1928 i Amsterdam.

Norris ble olympisk mester i landhockey under OL 1928 i Amsterdam. Han var med på det indiske laget som vant landhockeyturneringen. Etter at laget fra Tsjekkoslovakia hadde trukket seg, var det ni lag fra ni nasjoner som deltok i turnering som ble spilt i perioden 17. til 26. mai. India vant alle fire kampene i gruppespillet med totalt 26-0. I finalen møtte de Nederland som var vinnere av den andre gruppen. India vant over Nederland med 3-0 i finalen som ble spilt 26. mai 1928 på Olympiastadion i Amsterdam med 23 400 tilskuere.

OL-medaljer
-----------

* Gull 1928 Nederlands flagg Amsterdam - **Gull** i landhockey Indias flagg India

Referanser
----------

1. ↑   www.sports-reference.com[Hentet fra Wikidata]

Eksterne lenker
---------------

* (en) Rex Norris – Olympedia Rediger på Wikidata

* (en) Rex Norris – Sports-Reference (OL-resultater – arkivert) Rediger på Wikidata
Nannings jernbanestasjon
Nanning i Guangxi
**Nanning** (kinesisk: 南寧; pinyin: *Nánníng*) er en kinesisk storby og by på prefekturnivå som er hovedstad i den autonome region Guangxi i Sør-Kina nær grensen mot Vietnam. Befolkningen innen byprefekturet anslås (2006) til 6,48 millioner, men storbyområdet Nanning har 2,79 millioner innbyggere.[]

Administrative enheter
----------------------

Byprefekturet Nanning har jurisdiksjon over 6 distrikter (区 *qū*) og 6 fylker (县 *xiàn*).

| Kart |
| --- |
|  |
| # | Navn | Hanzi | Hanyu Pinyin | Befolkning(2004 est.) | Areal (km²) | Tetthet(/km²) |
| **Distrikter** |
| 1 | Qingxiu | 青秀区 | Qīngxiù Qū | 440 000 | 872 | 505 |
| 2 | Xingning | 兴宁区 | Xīngníng Qū | 260 000 | 751 | 346 |
| 3 | Jiangnan | 江南区 | Jiāngnán Qū | 360 000 | 1 154 | 312 |
| 4 | Xixiangtang | 西乡塘区 | Xīxiāngtáng Qū | 660 000 | 1 118 | 590 |
| 5 | Liangqing | 良庆区 | Liángqìng Qū | 290 000 | 1 369 | 212 |
| 6 | Yongning | 邕宁区 | Yōngníng Qū | 320 000 | 1 295 | 247 |
| **Fylker** |
| 7 | Wuming | 武鸣县 | Wǔmíng Xiàn | 650 000 | 3 367 | 193 |
| 8 | Heng | 横县 | Héng Xiàn | 1 080 000 | 3 464 | 312 |
| 9 | Binyang | 宾阳县 | Bīnyáng Xiàn | 980 000 | 2 314 | 424 |
| 10 | Shanglin | 上林县 | Shànglín Xiàn | 460 000 | 1 876 | 245 |
| 11 | Long'an | 隆安县 | Lóng'ān Xiàn | 370 000 | 2 264 | 163 |
| 12 | Mashan | 马山县 | Mǎshān Xiàn | 510 000 | 2 345 | 217 |

Historie
--------

Gatebilde fra Nanning
Byens historie går tilbake til Nord- og Sørdynastienes tid, da det her stod en viktig militær høyborg. Det nåværende navnet stammer fra Yuan-dynastiets dager. I 1914 overtok Nanning som hovedstad for Guangxi etter Guilin.

Samferdsel
----------

Kinas riksvei 210 ender i Nanning. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender i Nanning. 

Kinas riksvei 322 passerer gjennom området. Den fører fra Hengyang i provinsen Hunan, via Guilin og Nanning i Guangxi og frem til grensen mot Vietnam ved Vennskapsporten.

Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.

Kinas riksvei 325 (*Guangnan-veien*) ender i Nanning. Den fører vestover fra Guangzhou i Guangdong til Nanning.

Referanser
----------

1. ↑  GeoHive - China, Guangxi Arkivert 30. juni 2015 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** LCCN **·** NDL **·** GeoNames **·** MusicBrainz
 |
**Gustav Adolf Upp** (født 23. november 1903, død 3. juli 1987) var en norsk jazzmusiker (saksofon), kjent
fra de tidligste norske jazz-orkestre. Han vokste opp som sønn av ved- og kullhandler Albin Upp på Briskeby (Oslo),
forble autodidakt, startet egen kvartett (1923), spilte i trioen Synco Ramblers med Egil Langbrecke og Einar Hoff, og hadde sin storhetstid som
medlem i landets ledende orkester, Sixpence Jazzband (1925). Musikerkarrieren endte i 1930 og Upp fortsatte med familiefirmaet.

Lokalitetene til Upp i Briskebyv. 42, ett av ikke mange trehus igjen, og i dag spisestedet *Albin & Nobile*.
Kunstnerne Jan Harr og Jan Erik Vold var en tid losjerende hos Upp (1968), og nabolokalitetene har senere blitt til Kristine Bonnevie sitt Galleri Albin Upp (1983–) for kunst.

Referanser
----------

1. 1 2 3   www.begravdeioslo.no[Hentet fra Wikidata]
2. ↑  Bjørn Stendahl, *Gustav Upp* i Aftenposten (10.7.1987).
3. ↑  «albinupp.com». Arkivert fra originalen 6. august 2018. Besøkt 15. september 2018.

  

Portal: Jazz
Satellittbilde over havnebyen
**Ras Tanura** (arabisk: رأس تنورة, *Ra's Tannūrah*) er en havneby i provinsen Ash Sharqiyah i østre Saudi-Arabia, ved Persiagulfen, nord for Dammam. Den er landets største oljehavn, og her finnes petroleumraffinerier med stor raffineringskapasitet. Ras Tanura ble utbygd av Aramco (Arabian American Oil Company) på 1930-tallet og 1940-tallet etter store oljefunn i området.

Navnet Ras Tanura benyttes både om et inngjerdet bostadområde for ansette i Saudi Aramco (også kalt «Najmah») og til et industriområde lenger ut på halvøya som tjener som en stor oljehavn og oljeoperasjonssenter for Saudi Aramco] det største oljeselskapet i verden. I dag har bostadområdene omkring 3 200 innbyggere, inkludert noen få amerikanere og briter. 

Geografisk ligger Ras Tanura-komplekset litt sør for den moderne industrihavnebyen Jubail og nord for den gamle havnebyen Dammam. Selv om havneområdet til Ras Tanura ligger på en liten halvøy, har Saudi Aramco bygd flere kunstig øyer fordi de moderne oljetankerane trenger dypere vann. I tillegg er det bygd produksjonsanlegg for oljerigger i nærheten, hovedsakelig av Saudi Aramco, Schlumberger og Halliburton.

Eksterne lenker
---------------

* (en) Ras Tanura – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** GeoNames
 |
***Historien om julenissen*** er en finsk familiefilm fra 2007 regissert av Juha Wuolijoki.

Handling
--------

Hovedpersonen Nicolas sin familie dør i en tragisk ulykke. Byen han bor i bestemmer seg for å passe på ham og tar seg av ham på rundgang. Etter et år blir han gitt bort til en ny vertsfamilie som etterhvert blir glad i ham. Som takk lager Nicolas gaver til barna i de gamle vertsfamiliene, gavene setter han ut ved juletider uten å fortelle om det til noen. Nicolas havner så hos en gammel, grinete mann som snekkerlærling. Han driver Nicolas hardt, Nicolas er flink og lærer fort, og etterhvert så smelter den gamle mannen og blir glad i Nicolas, men han forbyr Nicolas i å lage flere leker til barna, og tradisjonen vil forsvinne om ikke noe blir gjort.

Tema
----

Historien tar for seg medmenneskelighet og er en typisk og vakker julehistorie. Vi ser en utvikling blant personene og ikke minst den gamle mannen som symboliserer ekte julestemning og juleånd.

Priser
------

Filmen vant 2 priser under Jussi Awards. En publikumspris og en pris til Mika Orasmaa i klassen "Best Cinematography". Under Sarasota Film Festival vant Juha Wuolijoki en pris i klassen "Best in World Cinema".

Rolleliste
----------

* Hannu-Pekka Björkman – Nikolas
* Otto Gustavsson – Nikolas som ung
* Kari Väänänen – Iisakki
* Minna Haapkylä – Kristiina
* Mikko Leppilampi – Hannus
* Mikko Kouki – Eemeli
* Laura Birn – Aada
* Antti Tuisku – Mikko
* Matti Ristinen – Einari
* Ville Virtanen – Henrik
* Matti Rasilainen – Hermanni

Eksterne lenker
---------------

* (en) *Historien om julenissen* på Internet Movie Database Rediger på Wikidata

* (sv) *Historien om julenissen* i Svensk Filmdatabas Rediger på Wikidata

* (da) *Historien om julenissen* i Danmark Nationale Filminstitut Rediger på Wikidata

* (en) *Historien om julenissen* på AllMovie Rediger på Wikidata

* (fr) *Historien om julenissen* på Allociné Rediger på Wikidata

* (nl) *Historien om julenissen* på MovieMeter Rediger på Wikidata

* (en) *Historien om julenissen* på Turner Classic Movies Rediger på Wikidata

* (en) *Historien om julenissen* på Rotten Tomatoes Rediger på Wikidata
**Skjørdøla** er en sideelv fra nord til Driva i Oppdal kommune i Trøndelag fylke.

Beskrivelse
-----------

### Geografi

Parti av Skjørdøla rett ved Vangfeltet, et område 2,5 km vest for Oppdal sentrum med 900 gravhauger og -røyser fra jernalderen. Etter at elva passerer Rv70 (Sunndalsvegen) får den en mindre vill karakter. Foto: April 2019 
Elva er 9,1 km lang, drenerer et nedbørsfelt på 16,6 km² og har sitt utspring i Botnen mellom Blåøret, 1 605 moh. og Finnpiggan, 1 532 moh. (den høyeste). Skjørdøla flyter først 1,3 km sørøstover gjennom et relativt slakt hellende (5 %) fjellområde men resten av ferden går i fosser og stryk gjennom Ådalen, et trangt dalsøkk hvor den vender sørvest. Fremst i Ådalen flater terrenget noe ut og elva får en mindre vill karakter etter at den passerer Rv70. Skjørdøla renner ut i Driva ved Prestmoen ca. 2,8 km vest for veikrysset E6 – Rv70.

### Landskap

Skjørdøla kommer fra den østlige delen av Trollheimen som er den mest avrundede delen av fjellmassivet. Det høyereliggende landskapet rundt elven består av fjellområder vekslende mellom runde topper, koller og dalbotner. De første 1,3 kilometrene er høydeforskjellen i overkant av 80 m. Fra høyereliggende område ned til dalen faller elva 600 m med fosser og stryk. Siste 1,3 km faller elven bare 140 m.

Referanser
----------

1. ↑  «NVE Atlas». Norges vassdrags- og energidirektorat

Eksterne lenker
---------------

* (en) Skjørdøla – kategori av bilder, video eller lyd på Commons
Den sørafrikanske apartheidpolitikken skilte strengt mellom folk av ulike raser på alle områder i samfunnet. Denne stranda utenfor byen Durban var åpen bare for hvite mennesker. Bildet er fra 1989.
**Raseadskillelse** eller **raseskille** er en politikk for å holde ulike «menneskeraser», etniske folkegrupper, adskilt i dagliglivet. Ved gjennomført raseskille i et samfunn er det separate busser, skoler, restauranter, kinoer og så videre for ulike «raser». Rasemessig segregering kan bygge på lover eller forekomme uoffisielt. 

«Mildere» former for raseskille kan være at det er vanskelig for personer som tilhører en gitt «rase» å få visse stillinger eller kjøpe hus i bestemte områder. Mange forbinder raseadskillelse med apartheid (afrikaans for 'adskilthet') i Sør-Afrika, hvor folkegrupper med ulik hudfarge ble holdt adskilt ved lover inntil frigjøringsvalget i 1994. I USA var det også utbredt raseadskillelse, både formelt og uformelt, særlig i Sørstatene der rasediskriminerende lover gjaldt til inn på 1960-tallet. 

I dag er raseadskillelse ved lov historie, FNs menneskerettserklæring og tilsvarende internasjonale konvensjoner har medført at slike lover er opphevet. I en rekke land er det imidlertid fremdeles ulike former for uoffisiell raseadskillelse.

Se også
-------

* segregering, atskillelse av befolkningsgrupper
* apartheid, ideologisk og praktisk atskillelse mellom hvite og fargede innbyggere
* menneskerase
* rasisme, rangering av mennesker etter hudfarge og etnisk bakgrunn
* raseblanding
* «raseskjending»

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Encyclopædia Britannica **·** GND **·** LCCN **·** BNF **·** BNF (data) **·** NKC
 |
**Ridley Yngvar Borchgrevink** (født 1. februar 1898, død 2. juli 1981 i Asker) var en norsk tegner, grafiker, illustratør og maler. Han ble særlig kjent for sine mange dyretegninger.

Liv og virke
------------

Ridley Borchgrevink ble født i Wimbledon i England som sønn av den norske polarforskeren Carsten Egeberg Borchgrevink (1864–1934) og hans hustru Constance Prior Standen. Han kom til Norge allerede i 1902. Han studerte ett år ved NTHs arkitektlinje i Trondheim i 1918 og seinere zoologi ved Universitetet i Oslo. I perioden 1920–1923 var han elev hos billedkunstnerne Othon Friesz, Raoul Dufy, André Lhote og Pedro Araujo i Paris. Han reiste mye og foretok flere studiereiser, blant annet til Marokko, Kenya (1931–1932 og 1947–1948) og Uganda. I 1924 foretok han en jordomseiling med opphold i Sørøst-Asia og Vestindia. Han reiste også i Norge.

Borchgrevink debuterte på Høstutstillinga i Oslo i 1921, og deltok siden nesten hvert år fram til 1972. Deltok også på utstillingen *9 unge malere* i Kunstnerforbundet 1928, sammen med Leon Aurdal, Bernt Clüver, Sigurd Danifer, Henrik Finne, Per Lund, Rolf Rude, Otto Sverdrup og Trygve Torkildsen. Nasjonalgalleriet i Oslo har flere tegninger, litografier og malerier av ham.

Borchgrevink utgav Afrika-bøkene *Svart og hvitt i Afrika* i 1932 og *Dyrespor og vill honning* i 1950, bøker der han både skrev teksten og lagde sprelske tegninger i karakteristisk blyant- eller pennestrek.Borchgrevink tegnet dessuten norsk natur og illustrerte omkring 30 bøker for norske forfattere, deriblant Nils Onsagers *Fottur* i 1930, P.Chr. Asbjørnsens *Norske huldreeventyr og folkesagn* i 1934 og flere av Mikkjel Fønhus' villmarksromaner. I 1942 utgav han dessuten sin egen *Dyretegninger*. Det er også blitt utgitt flere kunstbøker med bildene hans.

Borchgrevink fikk Statens kunstnerlønn fra 1958. Han bodde like ved Hvalstad gård i Asker i Akershus sør for Oslo.

Andre norske dyretegnere er blant andre Omar Andreen, Eivind Nielsen og Viggo Ree.

Referanser
----------

1. 1 2   Gemeinsame Normdatei, GND-ID 136457401, besøkt 15. oktober 2015[Hentet fra Wikidata]
2. ↑   Artists of the World Online, AKL Online kunstner-ID 10135103[Hentet fra Wikidata]
3. 1 2   Store norske leksikon, Store norske leksikon-ID Ridley\_Borchgrevink[Hentet fra Wikidata]
4. 1 2   Norsk kunstnerleksikon, Norsk kunstnerleksikon ID Ridley\_Borchgrevink, besøkt 9. oktober 2017[Hentet fra Wikidata]
5. ↑   Norsk biografisk leksikon, oppført som Ridley Yngvar Borchgrevink, Norsk biografisk leksikon ID Ridley\_Borchgrevink, besøkt 9. oktober 2017[Hentet fra Wikidata]

Eksterne lenker
---------------

* (no) Publikasjoner av Ridley Borchgrevink i BIBSYS
* Presentasjon av Borcgrevink som Akershus-kunstner
* Asker Kunstforenings presentasjon
* Fem bilder av Ridley Borchgrevink

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Norsk kunstnerleksikon **·** Historisk befolkningsregister **·** VIAF **·** GND **·** LCCN **·** ISNI **·** KulturNav
 |
| Medaljeoversikt |
| --- |
| Konkurrerte for Norges flagg Norge |
|  i langrenn: |
| Langrenn Norgesmesterskapet på ski |
| Sølv | 2017 Gålå | Lagsprint fristil |
| Bronse | 2015 Harstad | Lagsprint fristil |
| Langrenn Junior-NM |
| Gull | 2012 Fauske | M 19/20 år sprint |
| Sølv | 2013 Lillehammer | 4 x 5 km stafett |
| Bronse | 2012 Oslo | 4 x 5 km stafett |

**Vegard Bjerkreim Nilsen** (født 2. september 1993) er en norsk tidligere langrenns- og orienteringsløper som representerte Lillehammer Skiklub og Lillehammer Orienteringsklubb.

Langrenn
--------

Under Junior-NM i langrenn 2012 på Fauske tok Bjerkreim Nilsen gull i klassisk sprint, etter å ha kvalifisert seg fra prologen som sistemann.

11. januar 2014 debuterte Bjerkreim Nilsen i verdenscupen i langrenn under sprinten i Nové Město na Moravě, hvor han endte på en 19.-plass etter å ha røket ut i kvartfinalen.

Bjerkreim Nilsen ble tatt ut i troppen til U23-VM på ski 2015 i Almaty, men stilte ikke til start i sprintrennet.

Personlig
---------

Han er lillebror til tidligere landslagsløper Betty Ann Bjerkreim Nilsen og Inger Liv Bjerkreim Nilsen, som blant annet har vunnet Norseman, Oslos Bratteste og Holmenkollmarsjen to ganger.

Referanser
----------

1. ↑  «M19/20-gullet gikk til Bjerkreim Nilsen». Langrenn.com. 31. mars 2012. Besøkt 16. februar 2015.
2. ↑  «Vegard Bjerkreim Nilsen: - Overrasket over gjennombruddet». Langrenn.com. 20. november 2014. Besøkt 16. februar 2015.

Eksterne lenker
---------------

* (en) Vegard Bjerkreim Nilsen – FIS (langrenn) Rediger på Wikidata
* Profil Arkivert 15. august 2020 hos Wayback Machine. hos Team Veidekke
***Jurassic World: Dinosaurleiren*** er en amerikansk animert science fiction action-eventyr-streaming-TV-serie utviklet av Zack Stentz. En del av Jurassic Park-serien, og inneholder stemmene til Paul-Mikél Williams, Sean Giambrone, Kausar Mohammed, Jenna Ortega, Ryan Potter og Raini Rodriguez som en gruppe tenåringscampere som blir strandet på Isla Nublar etter at flere dinosaurer har stukket av fra habitatet deres. Jameela Jamil, Glen Powell, Stephanie Beatriz, Bradley Whitford, Angus Sampson, Greg Chun, Kirby Howell-Baptiste og Haley Joel Osment spiller også i tilbakevendende roller.

Serien debuterte på Netflix 18. september 2020. Den ble møtt med blandede til positive anmeldelser fra kritikere, som applauderte animasjonen og den mangfoldige stemmebesetningen, men kritiserte karakterdesignene og forfatterskapet. I 2021 ble en andre sesong utgitt 22. januar, en tredje sesong ble sendt 21. mai og en den 3. desember. Aaron Hammersley og Scott Kreamer fungerer begge som showrunners for serien, og produserer sammen Lane Lueras, Steven Spielberg, Colin Trevorrow og Frank Marshall. Ved 48. Annie Awards vant serien for enestående prestasjon for animerte effekter.

Mantah Corp. har blitt nevnt et par ganger i *Jurassic World: Dinosaurleiren* sesong 1, 2 og 3, mens de har vært med i seriens 4. sesong. Presidenten til Mantah Corp. er Daniel Kon faren til Kenji Kon. Medlemmene er Daniel Kon, Kash D. Langford, Dr. Mae Turner og Sammy Gutierrez. De er rivaler til Masrani Global Corporation.

Handling
--------

Etter å ha vunnet i et videospill, får dinosaur-fanatikeren Darius Bowman muligheten til å besøke Camp Cretaceous, en eksklusiv eventyrlig dinosaur-leir som ligger på Isla Nublar.

Vel fremme møter Darius også fem andre tenåringer – Ben, Yaz, Brooklynn, Kenji og Sammy – som også ble valgt ut til en slik opplevelse. Men når dinosaurene bryter seg løs fra deres habitat, får leir-deltakerne store problemer når de forsøker å finne en vei ut, og komme seg vekk fra området i live.

Skuespillere
------------

* Paul-Mikél Williams som Darius Bowman fra Oakland, California som er utrolig interessert i dinosaurer.
* Sean Giambrone som Ben Pincus. En følsom og sjenert leir-deltaker som tar seg av en ankylosaurus han gir kallenavnet Bumpy.
* Kausar Mohammed som Yasmina Yaz Fadoula, en atletisk leir-deltaker.
* Jenna Ortega som Brooklynn. En kjent reise-blogger, og deltaker ved Camp Cretaceous.
* Ryan Potter som Kenji Kon.
* Raini Rodriguez som Sammy Gutierrez, en leir-deltaker.
**Tasaday** er en stamme på Mindanao i Filippinene som angivelig hadde vært så å si isolert fra omverdenen inntil den ble oppdaget på begynnelsen av 1970-tallet. Siden førte oppdagelsen til store kontroverser.

Det ble gitt opplysninger om at tasaday-folket livnærte seg på frukt og fangst av fisk og amfibier. De brukte bare svært enkle redskaper av stein og tre. Oppdagelsen ble sett på som en sensasjon. Mange vitenskapelige artikler ble skrevet.[]

Tasaday-folket snakket et språk som var beslektet med andre språk i området og hadde angivelig hatt en viss kontakt med andre stammer i nærheten.[]

På 1980-tallet ble det imidlertid kunngjort at omstendighetene rundt oppdagelsen var tvilsomme.[] Det ble hevdet at det hele var en stor bløff som var igangsatt av myndighetene under Ferdinand Marcos.[]

Likevel ble stammen på en senere tidspunkt tilkjennegitt rettigheter som en minoritetsgruppe.[] Mange har tenkt seg at det er sant at det dreier seg om en særegen stamme, men at de ble fremstilt som mer gammeldagse enn de i virkeligheten var.[]

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** LCCN **·** Discogs
 |